
DR 30.11.2017                                                           33                   

 
Cadangan pindaan ini merupakan satu inisiatif pihak kerajaan bagi memastikan 

keadilan sewajarnya kepada mereka yang tidak sepatutnya diberi hukuman mati 
mandatori. Sesungguhnya kerajaan tidak pernah dan tidak akan berlembut dalam 
menguatkuasakan undang-undang pencegahan dadah demi menjamin ketenteraman 
awam. Kerajaan Malaysia tidak akan sama sekali berkompromi dengan penjenayah 
jenayah dadah, yang merupakan ancaman kepada masyarakat umum dan negara.  

 Persoalan kedua, sama ada tindakan kerajaan bahawa cadangan pindaan ini 
hanya terpakai bagi orang-orang yang telah dipertuduh tetapi belum disabit di bawah 
seksyen 39B Akta 234 adalah rasional.  

Fasal 3 yang diperuntukkan dalam rang undang-undang ini telah pun menjawab 
persoalan ini.  

Persoalan berkaitan dengan hak kesamarataan sebagaimana yang termaktub 
dalam fasal 1, Perkara 8, Perlembagaan Persekutuan, tidak berbangkit. Hal ini demikian 
kerana rang undang-undang ini terpakai kepada mana-mana orang yang dipertuduh 
tetapi belum disabit. 

 Kerajaan berpegang kepada kedudukan bahawa haruslah terdapat 
kemuktamadan dalam prosiding undang-undang finality in law. Oleh yang demikian bagi 
mana-mana orang yang telah disabitkan oleh mahkamah dan berada dalam pelbagai 
peringkat rayuan termasuk dalam pertimbangan Mahkamah Rayuan, Mahkamah 
Persekutuan dan Lembaga Pengampunan. Maka adalah wajar bagi mahkamah-
mahkamah tersebut dan Lembaga Pengampunan untuk membuat sebarang keputusan 
terhadap kes-kes tersebut berdasarkan fakta sesuatu kes.  

 Persoalan akhir, sejauh manakah pindaan ini akan membantu pihak kerajaan, 
khususnya agensi penguat kuasa dalam menangani dan membanteras durjana dadah 
yang semakin menular di kalangan masyarakat. Sememangnya cadangan pindaan yang 
dicadangkan oleh kerajaan pada hari ini untuk memberi ruang budi bicara kepada 
mahkamah. Pada masa yang sama, adalah syarat mandatori kepada orang yang disabit 
untuk membantu agensi penguat kuasa dalam mengendalikan aktiviti pengedaran dadah 
di dalam atau di luar Malaysia.  

Justeru itu, ini membuktikan kerajaan serius dalam memperkasakan lagi agensi 
penguatkuasaan dalam membanteras gejala ini secara habis-habisan sehingga mencari 
dan menangkap bukan sahaja dengan izin drug mule atau innocent carrier tetapi tokan-
tokan dadah di dalam dan di luar negara. Pendek kata hasrat kerajaan adalah sentiasa 
untuk tegakkan keadilan meskipun langit akan runtuh seperti kata-kata Latin, fiat justitia 
ruat caelum.  

■1230 

Tuan Yang di-Pertua, Yang Amat Berhormat Perdana Menteri Malaysia, Dato’ 
Sri Mohd. Najib juga merupakan Ketua Majlis kita, pernah mengatakan bahawa 
masyarakat perlu mengelak daripada bersikap, dengan izin, not me syndrome sebaliknya 
bersama memainkan peranan dalam memahami, mengambil tindakan dan menjadi 
barisan hadapan dalam menangani isu dadah di komuniti masing-masing. Beliau 
menegaskan bahawa usaha membanteras penyalahgunaan dadah perlu ditangani 
secara kolektif oleh semua pihak untuk mengelaknya menjadi lebih buruk dan membawa 
ancaman keselamatan kepada negara. 

Tuan Yang di-Pertua, saya mohon mencadangkan. 

Timbalan Yang di-Pertua [Dato’ Sri Haji Ismail bin Haji Mohamed Said]: Ya, 
ada sesiapa menyokong? 

Timbalan Menteri di Jabatan Perdana Menteri [Dato’ Razali bin Ibrahim]: 
Saya mohon menyokong. 

Timbalan Yang di-Pertua [Dato’ Sri Haji Ismail bin Haji Mohamed Said]: Ya, 
terima kasih. Ahli-ahli Yang Berhormat, masalah di hadapan Majlis ialah rang undang-
undang bernama suatu akta untuk meminda Akta Dadah Berbahaya 1952 dibacakan kali 
yang kedua sekarang dan terbuka untuk dibahas.  

Ramai yang minat? Ya, kita bahas sehingga jam 4 petang. Saya hadkan masa 
10 minit. Yang Berhormat Kuala Selangor. 

 

 

 



Cadangan pindaan ini merupakan satu inisiatif pihak kerajaan bagi memastikan. keadilan sewajarnya kepada mereka yang tidak sepatutnya diberi hukuman mati mandatori. Sesungguhnya kerajaan tidak pernah dan tidak akan berlembut dalam menguatkuasakan undang-undang pencegahan dadah demi menjamin ketenteraman awam. Kerajaan Malaysia tidak akan sama sekali berkompromi dengan penjenayah jenayah dadah, yang merupakan ancaman kepada masyarakat umum dan negara. Persoalan kedua, sama ada tindakan kerajaan bahawa cadangan pindaan ini hanya terpakai bagi orang-orang yang telah dipertuduh tetapi belum disabit di bawah seksyen 39B Akta 234 adalah rasional. Fasal 3 yang diperuntukkan dalam rang undang-undang ini telah pun menjawab persoalan ini. Persoalan berkaitan dengan hak kesamarataan sebagaimana yang termaktub dalam fasal 1, Perkara 8, Perlembagaan Persekutuan, tidak berbangkit. Hal ini demikian kerana rang undang-undang ini terpakai kepada mana-mana orang yang dipertuduh tetapi belum disabit. Kerajaan berpegang kepada kedudukan bahawa haruslah terdapat kemuktamadan dalam prosiding undang-undang finality in law. Oleh yang demikian bagi mana-mana orang yang telah disabitkan oleh mahkamah dan berada dalam pelbagai peringkat rayuan termasuk dalam pertimbangan Mahkamah Rayuan, Mahkamah Persekutuan dan Lembaga Pengampunan. Maka adalah wajar bagi mahkamah- mahkamah tersebut dan Lembaga Pengampunan untuk membuat sebarang keputusan terhadap kes-kes tersebut berdasarkan fakta sesuatu kes. Persoalan akhir, sejauh manakah pindaan ini akan membantu pihak kerajaan, khususnya agensi penguat kuasa dalam menangani dan membanteras durjana dadah yang semakin menular di kalangan masyarakat. Sememangnya cadangan pindaan yang dicadangkan oleh kerajaan pada hari ini untuk memberi ruang budi bicara kepada mahkamah. Pada masa yang sama, adalah syarat mandatori kepada orang yang disabit untuk membantu agensi penguat kuasa dalam mengendalikan aktiviti pengedaran dadah di dalam atau di luar Malaysia. Justeru itu, ini membuktikan kerajaan serius dalam memperkasakan lagi agensi penguatkuasaan dalam membanteras gejala ini secara habis-habisan sehingga mencari dan menangkap bukan sahaja dengan izin drug mule atau innocent carrier tetapi tokan- tokan dadah di dalam dan di luar negara. Pendek kata hasrat kerajaan adalah sentiasa untuk tegakkan keadilan meskipun langit akan runtuh seperti kata-kata Latin, fiat justitia ruat caelum. #1230. Tuan Yang di-Pertua, Yang Amat Berhormat Perdana Menteri Malaysia, Dato' Sri Mohd. Najib juga merupakan Ketua Majlis kita, pernah mengatakan bahawa masyarakat perlu mengelak daripada bersikap, dengan izin, not me syndrome sebaliknya bersama memainkan peranan dalam memahami, mengambil tindakan dan menjadi barisan hadapan dalam menangani isu dadah di komuniti masing-masing. Beliau menegaskan bahawa usaha membanteras penyalahgunaan dadah perlu ditangani secara kolektif oleh semua pihak untuk mengelaknya menjadi lebih buruk dan membawa ancaman keselamatan kepada negara. Tuan Yang di-Pertua, saya mohon mencadangkan. Timbalan Yang di-Pertua [Dato' Sri Haji Ismail bin Haji Mohamed Said]: Ya, ada sesiapa menyokong?. Timbalan Menteri di Jabatan Perdana Menteri [Dato' Razali bin Ibrahim]: Saya mohon menyokong. Timbalan Yang di-Pertua [Dato' Sri Haji Ismail bin Haji Mohamed Said]: Ya, terima kasih. Ahli-ahli Yang Berhormat, masalah di hadapan Majlis ialah rang undang- undang bernama suatu akta untuk meminda Akta Dadah Berbahaya 1952 dibacakan kali yang kedua sekarang dan terbuka untuk dibahas. Ramai yang minat? Ya, kita bahas sehingga jam 4 petang. Saya hadkan masa 10 minit. Yang Berhormat Kuala Selangor.